
Наставно-научниот совет на 







Економскиот факултет – Прилеп

Предмет: Предлог за прифаќање наслов на тема и тези за изработка на магистерски  труд од кандидатот  Наталија Марковска (чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола) 
Советот на втор циклус на студии на ден 15.10.2026 год. го прифати извештајот од Комисијата за оценка на пријавата на магистерскиот труд под наслов ,,Улогата на државната ревизија во спречување на финансиски измами во јавниот сектор во Република Северна Македонија”од кандидатот Наталија Марковска.
Предвид на изнесеното, а согласно чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола го доставуваме следниов предлог:

Наставно-научниот совет на Економскиот факултет – Прилеп да го прифати насловот на  магистерскиот труд ,,Улогата на државната ревизија во спречување на финансиски измами во јавниот сектор во Република Северна Македонија” и тезите: 
Вовед

Цели и методологија на истражувањето

Глава 1 – Поим, цели и значење на ревизијата во финансиското работење

1.1 Поим и дефинирање на ревизијата

1.2 Поим и улога на ревизор

1.3 Развој и значење на ревизијата

1.4  Видови на ревизија

1.4.1 Ревизија според предмет на испитување

1.4.2 Ревизија според орган што ја спроведува

1.4.3 Ревизија според подрачје на испитување

1.5 Цели и функции на ревизијата со посебевн осврт во јавен сектор

1.6 Улога на ревизијата во системот на финансиска контрола
Глава 2 – Теоретски осврт на државна ревизија

           2.1  Поим и суштина на државната ревизија како институционален механизам

           2.2 Врховни ревизорски институции

              2.2.1 Државен завод за ревизија на Република Северна Македонија – нивна улога

           2.3 Начела и стандарди на државна ревизија

                 2.3.1. Лимска декларација

                 2.3.2. INTOSAI стандарди
           2.4 Законска рамка на државна ревизија

 Глава 3 Јавен сектор и финансиско управување
             3.1 Дефинирање, карактеристики и организација на јавниот сектор

             3.2 Одговорното управување во јавниот сектор

             3.3 Буџетот како државен инструмент

             3.4 Систем на финансиска контрола во јавниот сектор

                  3.4.1 Интерна контрола

                  3.4.2 Екстерна контрола

             3.5 Етика, интегритет и отчетност во јавниот сектор

Глава 4 Финансиски измами во јавниот сектор

            4.1 Поим и дефинирање на економско финансискиот криминал

            4.2 Видови на економско финансиски измами (корупција, злоупотреба, фалсификување)

            4.3 Фактори кои влијаат за извршување финансиски измами

            4.4 Fraud Triangle
          4.5 Економски, социјални и институционални последици од финансиските измами

Глава 5: Улога на државната ревизија во превенција и откривање на финансиски измами

             5.1 Улогата на државната ревизија во подобрувањето на управување

             5.2 Придонесот на државниот ревизор во подобрувањето на јавните услуги

             5.3 Ревизорски извештаи како доказен инструмент

             5.4 Карактеристики и предуслови на ефективна државна ревизија

             5.5 . Улогата на државната ревизија на јавниот сектор во спречување на корупцијата

Глава 6: Емпириска анализа на ревизорските наоди во ЈП ,,Охридски Комуналец”
              6.1 Методологија на истражување

                 6.1.1. Оправданост на истражување

                 6.1.2. Предмет на истражување

                 6.1.3. Цел на истражување

            6.2 Општи податоци за ЈП ,,Охридски Комуналец”

            6.3 Анализа на ревизорските извештаи на ДЗР

               6.3.1. Идентификувани неправилности и слабости

               6.3.2.Увид на ревизорски препораки

               6.3.3. Резултати од спроведеното истражување

Глава 7: Заклучни согледувања

О б р а з л о ж е н и е

На предлогот за прифаќање на темата ,,Улогата на државната ревизија во спречување на финансиски измами во јавниот сектор во Република Северна Македонија”  и тезите за изработка на магистерски труд, Советот на втор циклус на студии утврди предлог за прифаќање на темата ,,Улогата на државната ревизија во спречување на финансиски измами во јавниот сектор во Република Северна Македонија”и тезите за изработка на магистерски труд од кандидатот Наталија Марковска.
Научната и стручната оправданост односно целта на овој труд произлегува од значењето на јавниот сектор како носител на управувањето со јавните финансии и од рапидниот пораст на поткупот, измамите и корупцијата во јавниот сектор откако во последната деценија станаа водечки проблеми за законодавците во Македонија. Научната оправданост на оваа тема се согледува во потребата од подлабоко истражување на техниките преку кои државната ревизија придонесува за откривање, спречување и намалување на неправилностите и измамите во финаниското работење. Ефективното и ефикасно користење на јавните средства обезбедува здраво економско и финансиско управување, како и транспарентност, што води кон позитивен развој на општеството како целина. Со отсуството на транспарентност и одговорност од страна на буџетските корисници односно злоупотреба на јавните средства што граѓаните им ги обезбедила на владата без избор и во добра намера ја поткопуваат нивната доверба во јавните институции и непотребно ги зголемуваат трошоците за обезбедување јавни добра и услуги. Со ова истражување се потенцира суштинската улога на државната ревизија обезбедувајќи кредибилитет на информации добиени од менаџментот преку објективно стекнување и оценување на докази. Важноста и сеопфатната природа на ревизијата ставаат посебна одговорност врз јавните службеници или другите лица на кои им се доверени јавни ресурси кои овластуваат или договараат ревизии што треба да се вршат во согласност со постоечките стандарди. Преку независни и објективни проценки, државните ревизори служат како витални механизми за оценување на управувањето на владини службеници, проценување на законитоста и исправноста на финансиските трансакции и поттикнување на јавната доверба во интегритетот на управувачките структури. Главната работа за ревизорите е да се осигурат дека внатрешните контроли функционираат, бидејќи здравата средина на контроли може да ја ограничи можноста за измама. Ревизијата, преку известување за веродостојноста на финансиските извештаи (кои можат да прикријат коруптивни активности), за неправилни постапки за јавни набавки, за нетранспарентно вработување во институциите од јавниот сектор итн., може да им укаже на надлежните институции за постоењето на коруптивно однесување.

 Научната оправданост се согледува и во можноста за проучување на законската рамка на државната ревизија, како и споредбена анализа на домашните и меѓународните практики во областа на ревизијата и антикорупциските политики.

Стручната оправданост на темата ,,Улогата на државната ревизија во спречување на финансиски измами во јавниот сектор во Република Северна Македонија“ се согледува во практичната потреба за зацврстување на процедурите и методите за финансиска контрола, отчетност и транспарентност во институциите од јавниот сектор. Со испитување на варијациите во квалитетот на државната ревизија и резултатите во различни контексти, со истражувањето можат да се добијат вредни сознанија за факторите што ја обликуваат ефективноста и ефикасноста на ревизијата и динамиката на управувањето. Со ваквите компаративни анализи можат да се придонесе за подобро разбирање на институционалните, културните и контекстуалните фактори што влијаат врз процесите и резултатите од државната ревизија, со што се поедноставува идентификувањето на стратегии за подобрување на перформансите и влијанието на ревизијата. 

Оттука, изборот на оваа тема е целосно оправдан и од научен и од стручен аспект со мотив да овозможи зголемување на јавната свест за потребата од одговорно управување во јавниот сектор.

Овој труд ќе биде структуиран во глави во кои ќе се престави истражувачкиот проблем. 

Во првата глава ќе се зборува за општ теоретски осврт на ревизијата и видовите и нејзината улога во заштита на финансии.

Во втората глава на овој труд ќе се обрне посебно внимание на дефинирање на државната ревизија како и улогата на врховните ревизорски институции. Се анализираат меѓународните стандарди, принципите и законската рамка што го регулираат работењето на државната ревизија.

Во третата глава се објаснува организацијата и функционирањето на јавниот сектор, системот на финансиско управување и контролата на јавните средства.

Во четвртата глава се разработува поимот, видовите и причините за појава на финансиските измами во јавниот сектор. Исто така, се анализира моделот Fraud Triangle и економските, социјалните и институционалните последици што произлегуваат од финансиските измами.

Во петтата глава се разгледува значењето на ревизорските извештаи, предусловите за ефикасна државна ревизија и нејзината улога во борбата против корупцијата.

Во шестата глава се презентира методологијата на истражувањето и се врши анализа на ревизорските извештаи на Државниот завод за ревизија за ЈП „Охридски Комуналец“. Преку идентификација на утврдените неправилности, ревизорските препораки и добиените резултати се оценува улогата на државната ревизија во унапредувањето на финансиското управување.

Во седмата глава ќе бидат елаборирани заклучните согледувања.

Заради претходново Советот на втор циклус на студии беше едногласен за прифаќање на извештајот од Комисијата за оценка на пријавата од кандидатот Наталија Марковска на тема: ,,Улогата на државната ревизија во спречување на финансиски измами во јавниот сектор во Република Северна Македонија”за изработка на магистерски труд.





Комисија за оценка на пријава:
1. Проф. д-р Пеце Николовски
2. Проф. Д-р Фанка Ристеска
3. Проф. д-р Игор Здравкоски
Прилог: Предлог одлука
	


Врз основа на чл. 43 став 9 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола, Советот  на втор циклус на студии, на седницата одржана на ден 15.10.2026 година ја донесе следнава 

ПРЕДЛОГ ОДЛУКА

Член 1

Се прифаќа Извештајот од Комисијата за оценка на пријава на магистерскиот труд под наслов ,,Улогата на државната ревизија во спречување на финансиски измами во јавниот сектор во Република Северна Македонија”, од кандидатот Наталија Марковска подготвен од Комисијата во состав:
1. Проф. д-р Пеце Николовски

2. Проф. Д-р Фанка Ристеска
3. Проф. д-р Игор Здравкоски
Член 2
Се прифаќаат како подобни: темата ,,Улогата на државната ревизија во спречување на финансиски измами во јавниот сектор во Република Северна Македонија”, и тезите за изработка на магистерскиот труд.
Член 3
За ментор на кандидатот Наталија Марковска за изработка на магистерскиот труд под наслов ,,Улогата на државната ревизија во спречување на финансиски измами во јавниот сектор во Република Северна Македонија”,   се определува

д-р Пеце Николовски, редовен професор на Економски факултет-Прилеп
Член 4
Да се достави Предлог одлуката до Наставно – научниот совет на Економскиот факултет – Прилеп за понатамошно одлучување.   
Раководител на втор циклус на студии

Проф. д-р Дејан Здравески

